Rovana Plumb

Rovana Plumb (nata die 22 Iunii 1960 Bucarestae) rerum politicarum perita Dacoromanica est.

 Munus 
Apud Academiam Studiorum Oeconomicorum Bucarestae studebat atque deinde in societatibus commercialibus operam dedit. Anno 2004 in Universitate Bucarestensi doctor promota est.

 Cursus honorum 
Plumb, quae est sodalis Factionis Socialis Democraticae, annis 2004 - 2007 legata ad Cameram Legatorum Romaniae, annis 2007 - 2012 legata ad Parlamentum Europaeum fuitPagina datorum in situ Parlamenti Europaei. Deinde a die 7 Maii 2012 ad usque 5 Martii 2014 administra circumiectus Romaniae fuit, dehinc administra laboris, familiarum, praesidii socialis atque seniorum civium in consilio ministrorum Victoris Pontae erat. Die 4 Novembris 2015 una cum toto consilio ministrorum Victoris Pontae a magistratu se recessit. Die 17 Novembris 2015 Claudia Anna Costea ei ministra laboris successitdcnews.ro die 15 Novembris 2015. Die 24 Februarii ministra pecuniae europaeae distribuendae in consilio ministrorum Sorin Grindeanu nominata estadz.ro die 24 Februarii 2017. Hunc magistratum etiam in consilio ministrorum Michaelis Tudose a die 29 Iunii ad usque diem 12 Octobris eiusdem anni tenuitrealitatea.net die 29 Iunii 2017. Corruptionis accusata a magistratu se recedere coacta esthotnews.ro die 17 Octobris 2017. Marius Nica ei minister successit. Die 28 Ianuarii 2018 in consilio ministrorum Vioricae Dăncilă iterum ministra opum Europaearumnominata estbzi.ro die 28 Ianuarii 2018. Die 2 Octobris eiusdem anni Plumb Valentino Popa ministra educationis pro tempore successitdigi.ro die 2 Octobris 2018.

 Notae 

 Nexus externi 
 Curriculum vitae in pagina personali
 Curriculum vitae in pagina ministerii laboris, familiarum, praesidii socialis atque seniorum civium

Categoria:Alumni Academiae Studiorum Oeconomicorum Bucarestensis
Categoria:Alumni Universitatis Bucarestensis
Categoria:Legati Parlamenti Europaei
Categoria:Legati Camerae Legatorum Romaniae
Categoria:Ministri circumiectus Romaniae
Categoria:Ministri laboris Romaniae
Categoria:Ministri rerum Europaearum Romaniae